О П Р Е Д Е Л Е Н И Е

гр. ЛЕВСКИ, _12.05._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _дванадесети май_ 2008 г. в състав:

	                 Председател: _СТОЙКА МАНОЛОВА_
			       Съдебни заседатели: Мария Ечева
 							        Анка Грозданова 
			 				        	
при участието на секретаря __ и прокурора __, като разгледа докладваното от съдия Манолова н.о.х дело № _20064410200587_ по описа  за _2006_ год., за да се произнесе, взе предвид следното:

	С присъда №43 от 20.04.2007 г., постановена по н.о.х.д. № 20064410200587, по описа на Районен съд гр.Левски, съдът е признал подсъдимите И.Т. от с. Т., с ЕГН **********,  М.Л.  от с. Т., с ЕГН ********** и М.М. от с. Т., с ЕГН ********** от  за виновни в това, че на 03.03.2006 г., в с. Трънчовица, като непълнолетни, но могли да разбират свойството и значението на извършеното и да ръководят постъпките си, след като се сговорили предварително помежду си, отнели чужди движими вещи: 25 м. гумиран меден кабел със сечение 4 кв. на стойност 37 лв.; 30 м. меден кабел със сечение 4 кв. на стойност 24 лв.; 1 бр. медна лозарска пръскачка на стойност 85 лв.; 1 бр. меден капак от казан за варене на ракия на стойност 34 лв.; 1 бр. медна лула 1.80 м. от казан за варене на ракия на стойност 30 лв.и метални тръби /от метална ограда/ ф-70 мм 10 бр. х 1,50 м. на обща стойност 20 лв., или всичко на обща стойност 230 лв., от владението на собственика Л.Д. от с.с. без негово съгласие, с намерение противозаконно да ги  присвоят. На основание чл.195 ал.1, т.5, във вр. с чл. 194 ал.1 във вр. с чл. 63 ал.1, т.3, във вр. с чл. 55 ал.1, т.2, б.”б” от НК е осъдил И.Т. 
на наказание обществено порицание, което да бъде изпълнено по радиоуредбата на П. „Н. Й. В.”.
На основание чл.195 ал.1, т.5, във вр. с чл. 194 ал.1 във вр. с чл. 63 ал.1, т.3, във вр. с чл. 55 ал.1, т.2, б.”б” от НК съдът е осъдил М. Л. на наказание обществено порицание, което да бъде изпълнено по радиоуредбата на П. „Н. Й. В.”. 
На основание чл.195 ал.1, т.5, във вр. с чл. 194 ал.1 във вр. с чл. 63 ал.1, т.3, във вр. с чл. 55 ал.1, т.2, б.”б” от НК съдът е осъдил М.М. на наказание обществено порицание, което да бъде изпълнено по радиоуредбата на П. „Н. Й. В.”. 
Със същата присъда, съдът се е произнесъл относно направените по делото разноски. 
В съдебно заседание от 20.04.2007 г., на основание чл.94 ал.1, т.1 от НПК, съдът е назначил за служебен защитник на непълнолетните подсъдими, определения с писмо на ПАК адвокат – А. А., вписан в Националния регистър за правна помощ.
Съгласно чл.5 ал.3 от Наредбата за заплащане на правната помощ заплащането на предоставената правна помощ се извършва от НБПП гр.София, въз основа на представен отчет от назначения за служебен защитник - адвокат, след приключване на производството по делото.
 Към момента на произнасяне на присъдата, съдът не е разполагал с решение на НБПП гр.София, което да определя дължимото възнаграждение на назначеният по делото служебен защитник – адв.А., за да могат тези разноски по делото да бъдат присъдени.
При това положение, съдът не се е произнесъл с присъдата относно разноските по делото, представляващи възнаграждението за предоставената правна помощ от адвокат А. на подсъдимите Т., Л. и М..
Предвид гореизложеното, и на основание чл.306 ал.1, т.4 от НПК, във връзка с чл.189 ал.3 от НПК, следва подсъдимите да бъдат осъдени да заплатят в полза на НБПП гр.София сумата от 320 лева, представляваща възнаграждение за предоставената им правна помощ, която сума е определена с решение на НБПП гр.София, № ПЛ – 796 от 27.06.2007 г., което решение е получено в РС гр.Левски на 12.05.2008 г.
Предвид гореизложеното, съдът

О П Р Е Д Е Л И:

На основание чл.306, ал.1, т.4, във вр. с чл.189 ал.3 от НПК ОСЪЖДА И.Т. от с. Т., с ЕГН **********,  М.Л.  от с. Т., с ЕГН ********** и М.М. от с. Т., с ЕГН **********  да заплатят в полза на НБПП гр.София сумата от ТРИСТА И ДВАДЕСЕТ ЛЕВА, представляваща възнаграждение за предоставената им правна помощ, определена с решение на НБПП гр.София, с № ПЛ – 796/27.06.2007 г.
ОПРЕДЕЛЕНИЕТО на съда подлежи на жалба и протест пред ПОС в 7-дневен срок, от съобщението до страните.

ПРЕДСЕДАТЕЛ:	

СЪДЕБНИ ЗАСЕДАТЕЛИ: 1.
					
							     2.